Nodirbek Primqulov. Nodirbek Primqulov (; 1998-yil 18-sentyabrda tugʻilgan) — oʻzbek estrada xonandasi va aktyori. Nodirbek Primqulov oʻz ijodiy faoliyatini 2012-yilda boshlagan. Xonanda ilk bora 2016-yilda „Yomg‘irlar“ qo‘shig‘i bilan tanilgan. Biografiyasi. Nodirbek Primqulov 1998-yil 18-sentabrda Namangan viloyatida tug‘ilgan. 2005—2008-yillarda Namangan shahridagi 34-maktabda tahsil olgan. 2014—2017-yillarda Namangan akademik litseyida tahsil olgan. Karyerasi. Nodirbek Primqulov 2012—2016-yillarda Namangandagi sanʼat maktabida vokal yoʻnalishida tahsil olgan. 2016-yil boshida Primqulov oʻzining „Chiroylisan“ deb nomlangan ilk qoʻshigʻini ijro etadi va bu qoʻshiq unga juda katta shuhrat keltiradi. 2016-yilning oxirida esa „Yomgirlar“ nomli taronasini muxlislar eʼtiboriga havola etadi. Biroq bu qo‘shiq Primqulovga unchalik ham omad keltirmaydi. 2017-yilda Nodirbek Primqulov o‘zining „Maryamjon“ deb nomlangan qo‘shig‘ini oʻz muxlislariga taqdim etgach, „Maryamjon“ qoʻshigʻi unga juda katta shuhrat olib keladi. 2018-yilda Primqulovning „Ramazon“ deb nomlangan qo‘shig‘ida hayotning juda ko‘p jihatlari ochib berilgan boʻlib, ushbu qo‘shiq nafaqat yoshlar, balki kattalar orasida ham mashhur bo‘lib bormoqda. 2019-yil boshida Primqulov o‘zining navbatdagi „Afsonalar vodiysi“ nomli qo‘shig‘ini ham xalqqa taqdim etadi. Xonandaning muxlislari „Afsonalar vodiysi“ qo‘shig‘ini juda ham iliq kutib olishadi. 2019-yil oxiriga kelib, u „Namangon“ qo‘shig‘ini ijro etadi, bu esa Namangada Primqulov ijodiga talabning yanada oshishiga sababchi boʻladi. 2022-yilda u „Yurak“ deb nomlangan qoʻshigʻini ijro etadi. 2022-yilda Primqulov „Onamni kelini“ va „G‘ozal“ qo‘shiqlarini, shu yilda esa „Qaddi Usmonim“ deb nomlangan ilk musiqiy albomini muxlislarga taqdim etdi